jkorsvik/nowiki_second_scrape_merged huggingface dataset:
Mia Hermansson Høgdahl

Rose-Marie Gerda Mia Hermansson Høgdahl (født 6. mai 1965 i Göteborg) er en svensk tidligere håndballspiller, og assistenttrener for Norges kvinnelandslag fra 2009 til 2020.
Foruten i hjemlandet spilte hun i Norge, Østerrike og Spania. Hun har seks serie- og cupmesterskap med Byåsen og åtte østerrikske titler og to seire i EHF Champions League med Hypo Niederösterreich. Hun ble kåret til verdens beste kvinnelige håndballspiller av International Handball Federation i 1994.


== Karriere ==
Høgdahl spilte 216 landskamper og skåret 1091 landslagsmål. Antall landslagsmål er fortsatt rekord for  det svenske landslaget.Fra 2003 til 2008 var Høgdahl assistenttrener for Levanger. I 2003 ble hun ansatt i 50 prosent stilling som spillerutvikler i Norges Håndballforbund og fra 2009 som assistent til landslagssjef Þórir Hergeirsson.  Hun ble etterfulgt av Tonje Larsen i 2020 for å unngå interessekonflikt da datteren Moa Høgdahl spiller på landslaget.


== Meritter ==


=== Spiller ===
ByåsenNorsk seriemester 1988, 1990, 1998
Norsk cupmester 1988, 1989, 1991Hypo NiederösterreichØsterriksk seriemester 1993, 1994, 1995, 1996
Østerriksk cupmester 1993, 1994, 1995, 1996
Vinner av EHF Champions League 1994, 1995


=== Trener ===
Norges kvinnelandslag i håndball (assistent)VM 2009 – Bronse
EM 2010 – Gull
VM 2011 – Gull
OL 2012 – Gull
EM 2012 – Sølv
EM 2014 – Gull
VM 2015 – Gull
OL 2016 – Bronse
EM 2016 – Gull
VM 2017 – Sølv


== Referanser ==


== Eksterne lenker ==
(de) Mia Hermansson Högdahl – Munzinger Sportsarchiv 
(en) Mia Hermansson Högdahl – Det europeiske håndballforbundet (EHF)
Vitenskapsåret 1839

Vitenskapsåret 1839 er en oversikt over hendelser, prisvinnere, fødte og avdøde personer med tilknytning til vitenskap i 1839.


== Hendelser ==
9. januar – Det franske vitenskapsakademiet presenterer daguerreotypiet, en tidig form for fotografi.
Theodor Schwann mener at alt levende bygges opp av celler.
Carl Gustaf Mosander oppdager grunnstoffet lantan.
James Clark Ross begynner en ekspedisjon til Antarktis.
Roderick Murchison gir navn til den geologiske tidsperioden silur.
Kirkpatrick Macmillan finner opp velosipeden.
William Grove finner opp brenselscellen.
Charles Goodyear finner opp vulkaniseringsprosessen.
Isaac Babbitt utvikler legeringen babbitt.
Det britiske mønsterbeskyttelsesregistret (Designs Registry) grunnlegges. Det overføres i 1876 til patentverket.


== Prisvinnere ==
Copleymedaljen: Robert Brown, britisk botaniker
Wollastonmedaljen: Christian Gottfried Ehrenberg, tysk naturforsker


== Fødsler ==


== Dødsfall ==

		
		
		
		
		


== Referanser ==
Vitenskapsåret 1838

Vitenskapsåret 1838 er en oversikt over hendelser, prisvinnere, fødte og avdøde personer med tilknytning til vitenskap i 1838.


== Hendelser ==
6. januar – Samuel Morse demonstrerer for første gang den elektriske telegrafen.
Friedrich Wilhelm Bessel utfører den første nøyaktige avstandsmålingen til en stjerne, 61 Cygni, ved bruk av parallakse. Thomas Henderson (Alpha Centauri) og Friedrich Georg Wilhelm von Struve (Vega) tilkjennegir like etter sine parallaksemålinger.
Claude Servais Mathias Pouillet utfører den første kvantitative målingen av energien som solen utstråler.
Jöns Jacob Berzelius oppdager proteinene.
Matthias Schleiden oppdager at planter er bygget opp av celler.
Pavel Petrovitj Anosov gjenoppdager den russiske stållegeringen bulat.
Charles Sturt viser at Hume og Murray i Australia er en og samme elv.
David Bruce jr., finner opp en settemaskin.


== Prisvinnere ==
Copleymedaljen: Carl Friedrich Gauss, tysk matematiker og naturvitenskapsmann.
Rumfordmedaljen: James David Forbes, skotsk fysiker.
Wollastonmedaljen: Richard Owen, britisk anatom og paleontolog


== Fødsler ==
5. januar – Camille Jordan, fransk matematiker (død 1922)
28. januar – James Craig Watson, kanadisk-amerikansk astronom (død 1880)
29. januar – Edward Morley, amerikansk kjemiker (død 1923)
18. februar – Ernst Mach, tysk fysiker (død 1916)
3. mars – George William Hill, amerikansk astronom og matematiker (død 1914)
8. april – Ferdinand von Zeppelin, tysk general, grunnlegger av Zeppelin GmbH, produsenten av luftskipene zeppeliner (død 1917)
16. april – Ernest Solvay belgisk kjemiker, (død 1922)
21. april – John Muir, skotskamerikansk naturverner (død 1914)
12. september – Arthur Auwers, tysk astronom (død 1915)


== Dødsfall ==


== Referanser ==
Felleskjøpet Vestlandet

Felleskjøpet Vestlandet var fram til 1999 et frittstående samvirkeselskap med målsetting å forsyne medlemmene (eierne) med rimelige driftsmidler til landbruksdrift. Selskapet ble opprinnelig stiftet i Bergen i året 1900 under navnet «De vestenfjeldske landhusholdningsselskabers fællesindkjøbsforening» og var i starten en ren ordreforretning. Før stiftelsen var det gjort vesentlige forberedelser. Stavanger Amt (Rogaland), som allerede i 1893 hadde stiftet sin egen fellesinnkjøpsforening, ble kontaktet, og det ble arbeidet for at denne foreningen skulle inngå i den nye fellesinnkjøpsforeningen. Dersom rogalandsbøndene ble med, ville den nye foreningen geografisk omfatte de tre amtene Søndre og Nordre Bergenhus (Hordaland og Sogn og Fjordane), Romsdal (Møre og Romsdal) og i tillegg Stavanger Amt (Rogaland). 
Men rogalandsbøndene var ikke helt samstemte og trengte tid for å komme til en avgjørelse. Etter at styret i Stavanger Amts Landhusholdningsselskap i september 1899 først hadde gitt grønt lys til en sammenslåing, gjorde de også et vedtak i november, der Norges Vel ble brakt inn som et alternativ. Dette hadde Norges Vel tidligere prinsipielt gått mot, og der sto saken. Et større landbruksmøte i Stavanger i januar 1900 viste at de fremste bøndene i amtet var for en sammenslåing, og på årsmøtet den 23. mai 1900 ble det utfallet.  
På stiftelsesmøtet den 25. og 26. juni 1900 møtte en representant fra hvert av de fire vestlandsamtene og «De vestenfjeldske landhusholdningsselskabers fællesindkjøpsfoirening» ble stiftet.
Forretningen samordnet felles innkjøp og levering av kunstgjødsel, kraftfôr og såvarer to ganger i året (vår og høst), basert på faste bestillinger fra bøndene. Bestillingene fra bøndene ble samordnet gjennom landhusholdningsselskapene, (også benevnt som jordbrukslag), sine avdelinger i distriktene som videresendte ordren til Fællesinnkjøbsforeningen i Bergen.
I 1999 ble Felleskjøpet Vestlandet og Felleskjøpet Østlandet slått sammen og tok navnet Felleskjøpet Øst Vest. I 2007 ble dette foretaket slått sammen med Felleskjøpet Trondheim, og tok da navnet Felleskjøpet Agri.


== Referanser ==
André Skaug

André Skaug er en norsk musiker fra Arendal, kjent som bassist for Clawfinger.
Skaug var ikke offisielt medlem i Clawfinger da bandet signerte kontrakt med sitt første plateselskap, og er derfor ikke offisielt med i bandet, enda han har vært med siden debutalbumet Deaf Dumb Blind fra 1993.
André Skaug er bror til Morten Skaug (Baba Nation), som spilte trommer i Clawfinger i en periode.


== Diskografi ==


== Referanser ==


== Kilder ==
(en) André Skaug på Discogs
Vitenskapsåret 1834

Vitenskapsåret 1834 er en oversikt over hendelser, prisvinnere, fødte og avdøde personer med tilknytning til vitenskap i 1834.


== Hendelser ==
Hermann Helmholtz menar at solens energikilde er gravitasjonskollaps.
Johann Heinrich von Mädler og Wilhelm Beer publiserer Mappa Selenographica, datidens mest detaljerte kart over månen.
Thomas Henderson utnevnes til kongelig astronom for Skottland.
James Paget oppdager parasittleddormer som forårsaker trikinos i menneskers muskler.
Félix Dujardin menar at encellede dyr tilhører en egen gruppe.
Friedrich August von Alberti gir navn til den geologiske tidsperioden trias.
Carl Gustav Jakob Jacobi oppdager den roterende selvgraviterende ellipsoiden.
John Scott Russell observerer en solitær bølge (soliton) i Union Canal nær Edinburgh og studerer fenomenet i en vanntank.
Émile Clapeyron formulerer termodynamikkens andre hovedsetning.
Emil Lenz oppdager Lenz' lov.
Jean-Charles-Athanase Peltier oppdager Peltiereffekten.
Michael Faraday publiserer artikkelen On Electrical Decomposition, hvor elektrode, anode, katode, anion, kation, elektrolytt og elektrolyse får sine navn.
Hoenskatten ble oppdaget.
Mary Somerville utgir boken On the Connexion of the Physical Sciences


== Prisvinnere ==
Copleymedaljen: Giovanni Plana, italiensk astronom og matematiker.
Rumfordmedaljen: Macedonio Melloni, italiensk fysiker.


== Fødsler ==
7. januar – Johann Philipp Reis, tysk fysiker og oppfinner (død 1874)
15. januar – Frederick DuCane Godman, britisk entomolog og ornitolog (død 1919)
17. januar – August Weismann, tysk biolog (død 1914)
7. februar – Dmitrij Mendelejev, russisk kjemiker (død 1907)
16. februar – Ernst Haeckel, tysk zoolog (død 1919)
17. mars – Gottlieb Daimler, tysk ingeniør og bilpioner (død 1900)
30. april – John Lubbock, britisk biolog og arkeolog (død 1913)
5. august – Ewald Hering, tysk fysiolog (død 1918)
22. august – Samuel Pierpont Langley, amerikansk astronom (død 1906)
11. november – Franz Steindachner, østerriksk zoolog (død 1919)
15. desember – Charles Augustus Young, amerikansk astronom (død 1908)
Jean Marie Delavay, katolsk kinamisjonær, oppdager og botaniker (død 1895)


== Dødsfall ==
16. februar – Lionel Lukin, britisk oppfinner (født 1742)
26. februar – Alois Senefelder, østerriksk oppfinner (født 1771)
7. august – Joseph Marie Jacquard, fransk oppfinner (født 1752)
31. august – James Franklin, britisk soldat og naturforsker (født ca. 1783)
10. oktober – Thomas Say, amerikansk biolog (født 1787)
Sverre K. Seeberg

Sverre Knutsønn Seeberg (født 3. desember 1950) er en norsk idrettsleder. Han var president i Norges Hundekjørerforbund i perioden 1976–1983 og i Norges Skiforbund i perioden 2002–2012.
Seeberg ble skipresident i 2002 etter at Jan Jensen gikk bort. Seeberg har var styremedlem 2004–2010 og visepresident 2010–2018 i Det internasjonale skiforbundet (FIS).
I 1970-årene var Seeberg nordisk mester i hundekjøring. Han gikk deretter inn i en karriere i Forsvaret, der han bygget opp den første idrettstroppen, på Elverum. Etter at han sluttet i Forsvaret i 1984 var han generalsekretær i Norges Skiforbund, før han gikk til en stilling i den daværende Hagen-gruppen. Han begynte deretter i Linstow, et datterselskap i Sparebanken NOR. Siden har Seeberg hatt forskjellige stillinger i DnB NOR-konsernet, og har blant annet vært administrerende direktør for DnB NOR Næringsmegling.


== Referanser ==


== Eksterne lenker ==
 (en) Sverre Seeberg – kategori av bilder, video eller lyd på Commons
Johan Baumann

Johan Baumann (født 8. august 1934 i Oslo) er  en norsk idrettsleder, bedriftsrådgiver og politiker (H). Han var skipresident i perioden 1987–1995.
Baumann var i sin tid aktiv langrennsløper og hundekjører. Han mottok kongepokalen i hundekjøring i 1959 og 1960. Fra 1972 til 1978 var han formann i Skiforeningen. Han var en periode første visepresident i Norges Skiforbund, før han ble president etter Per Ottesen i 1987. Han gikk av som skipresident i 1995 til fordel for Jan Jensen.
Baumann er utdannet fra Krigsskolen, og gikk ut av Forsvaret i 1972 med majors grad. Ved siden av vervene i idrettsmiljøet har han blant annet vært daglig leder for Bergans Meis og Ryggsekk og bedriftsrådgiver og styreleder i MTD Norge. Baumann har vært aktiv Høyre-politiker siden 1995 Han satt i bystyret i Drammen1995–2019. Han var medlem av formannskapet 1995–2003 og  gruppeleder  for Høyres gruppe i kommunestyret 2003–2015. Han ble innvalgt i Viken fylkesting i 2019.


== Referanser ==


== Eksterne lenker ==
(en) Johan Baumann på Internet Movie Database
Geir Ludvig Aasen Ouren

Geir Ludvig Aasen Ouren (født 26. august 1974 i Kristiansand) er en norsk skiløper som representerer Øvrebø IL. Han tok etternavnet da han giftet seg med Borghild Ouren (tidligere skiskytter).Ouren debuterte i verdenscupen i 2000. Hans beste individuelle plassering er en 5.-plass på 50 km fristil i Holmenkollen i 2006. De siste årene har han stått utenfor det norske landslaget i langrenn. Han har konkurrert i både klassisk stil og fristil, men han har de beste resultatene i sistnevnte stilart.
Han har også vært en ivrig deltaker i norske mosjonsløp, og i 2009 vant han Birkebeinertrippelen som er en sammenlagtkonkurranse bestående av Birkebeinerrennet, Birkebeinerrittet og Birkebeinerløpet. Videre har Aasen Ouren hevdet seg godt i motbakkeløp og kom på 6.-plass sammenlagt i Powerade Norgescup i motbakkeløp 2008.
Aasen Ouren er nå løper på langdistanselaget Team NPRO. Hans beste plassering på langløp er 6.-plass i König Ludvig Lauf, og en 7.-plass i Marcialonga. 


== Referanser ==


== Eksterne lenker ==
(en) Geir Ludvig Aasen Ouren – FIS (langrenn) Knallsterk sørlending, NRK
Seier til Geir Ludvig Aasen Ouren, Radio Loland
Lokale bedrifter hjelper Aasen Ouren, langrenn.com
XOVER (band)

XOVER er et japansk visual kei-band, og er soloprosjektet til Juka fra Hizaki Grace Project og Moi dix Mois. Prosjektet ble startet i 2009.


== Medlemmer ==
Kouichi (ex.laputa) Everlasting K (gitar)
Shaura(ex.juka) (vokal)Mini Álbum :

XGATE (22 Juli 2009)Tracklist: 
1. XGATE~for haling future~ 
2. 目 醒 
3. 世 明 
4. metem psychosis 
5. 蒼 天 


== Band Historie ==
Juka/Shaura

Moi dix Mois – March 19th 2002 ~ April 24 2005
HIZAKI grace project – November 2006 ~ November 2007
Juka (solo project) – March 2007 ~ December 31st 2007
XOVER – May 10, 2009 ~ January 5, 2010
S-S – November 27, 2009 ~ present


== Eksterne lenker ==
http://www.egoiz.com
https://web.archive.org/web/20091204171349/http://yaplog.jp/shaura/
http://www.myspace.com/everlastingkofficial
http://www.myspace.com/xovermexicofans
https://web.archive.org/web/20091204171349/http://yaplog.jp/shaura/
Gravitasjonskollaps

Med gravitasjonskollaps menes at en samling materie faller sammen mot et tyngdepunkt ved innflytelsen av de enkelte delenes innbyrdes gravitasjon. 
Gravitasjonskollaps er et sentralt begrep innen astronomien, som avgjør hvordan og når strukturer av ulike slag dannes i universet. Den inntreffer når alle andre virksomme krefter ikke lykkes i å opprettholde et tilstrekkelig høyt trykk for å motvirke gravitasjonen, og holde materiesamlingen i hydrostatisk likevekt. Materiesamlingen kan likeså godt være i gassform som massiv. Den opprinnelige likefordelingen av materie blir utviklet med tiden og kollapser tilslutt til en annen form.
De kollapsende delene kan være komponenter som opptrer som gass i form av store partikler, støv, molekyler, atomer, elektroner, atomkjerner eller nøytroner og gir opphav til et hierarki av strukturer og objekter som galaksehoper, galakser, stjernehoper, stjerner i ulike stadier og planeter.
Gravitasjonskollaps er nødvendig for at stjerner skal både fødes og dø. Gravitasjonen i en himmellegeme kan dra til seg ytterligere materie slik at den blir større og gravitasjonen øker og passerer grensen for en kollaps. På den måten oppstår det stjerner av ulik størrelse og de med størst masse avslutter sitt liv som kompakte objekter – hvite dverger, nøytronstjerner, kvarkstjerner eller antageligvis svarte hull, der gravitasjonen er så stor at ikke heller lys kan forlate himmellegeme.


== Eksterne lenker ==
Gravitasjonskollaps på arxiv.org
Jacob Birger Natvig

Jacob Birger Natvig (født 6. desember 1934 i Oslo, død 2. april 2021 i Oslo) er en norsk lege og professor emeritus ved Immunologisk institutt ved Rikshospitalet.
I 1959 ble Natvig cand.med. fra Universitetet i Oslo og i 1966 avla han medisinsk doktorgrad ved Universitetet i Bergen. Han arbeidet med patologi, samt mikrobiologi og immunologi ved Gades institutt og Broegelmanns forskningslaboratorium ved Haukeland sykehus og Universitetet i Bergen. Etter avlagt doktorgrad hadde han også forskningsopphold ved Rockefeller University i New York. I 1966 ble han den første instituttsjef og overlege ved Rikshospitalets institutt for generell og revmatologisk immunologi, , en stilling han satt i til 1983. I årene 1977 til 1978 var Natvig professor i klinisk immunologi ved Karolinska Institutet. Fra 1978 til 1986 var Natvig direktør ved Rikshospitalet. Deretter var Natvig fra 1986 til 2004 professor i immunologi ved Universitetet i Oslo.Natvig har også vært aktiv i Stiftelsen Nasjonalt medisinsk museum.Det kongelige hoff kunngjorde 11. desember 2009 at kongen har utnevnt Natvig til ridder av 1. klasse av St. Olavs Orden «for hans innsats innen medisinsk forskning.» Det ble i kunngjøringen lagt vekt på at kongen «i sin vurdering lagt vesentlig vekt på Natvig innsats for norsk medisinsk forskning og for bedring av medisinske forhold i utviklingsland.» Natvig ble i 1972 tildelt Anders Jahres medisinske pris for yngre forskere.


== Referanser ==


== Eksterne lenker ==
(no) Publikasjoner av Jacob Birger Natvig i forskningsdokumentasjonssystemet CRIStin
(no) Publikasjoner av Jacob Birger Natvig i BIBSYS
Mette Korsrud

Mette Korsrud (født 1941 i Oslo) er en norsk lokal politiker for Høyre og Lørenskog i våre hjerter (Livh). Hun var ordfører i Lørenskog fra 1999 til 2003 for partiet Høyre, og har også vært andre nestleder i Akershus Høyre. Korsrud meldte overgang til det nystiftede partiet Lørenskog i våre hjerter etter å ha tapt nominasjonsvalget som listetopp for Lørenskog Høyre ved kommunevalget 2007.Hun var 2. vararepresentant til Stortinget fra Akershus 2001-2005 og 4. vara 2005-2009. Korsrud var medlem Lørenskog kommunestyre 1987-1991, ordfører 1999-2003 og av Lørenskog formannskap 1991-1995, 2003-2007.


== Referanser ==


== Eksterne lenker ==
(no) Mette Korsrud hos Stortinget 
(no) Mette Korsrud hos Norsk senter for forskningsdata
Henrik Sandstad

For ordføreren i Ytterøy kommune, se Henrik J. Sandstad.Henrik Sandstad (født 16. desember 1973) er en norsk friidrettsutøver som representerte SK Vidar og Steinkjer FIK. I dag er han trener i Steinkjer friidrettsklubb og på landslinja i friidrett ved Steinkjer videregående skole.
Han har tilsammen 8 NM-gull på langdistanse og i terrengløp. I en periode på begynnelsen av 2000-tallet slet han med jernforgiftning, noe som bremset hans utvikling på friidrettsbanen.
Han innehar løyperekorden i mosjonsløpet Bruløpet som også er minneløp for hans far Jan Sandstad, og motbakkeløpene Spjettløpet og Botn Opp.
Sandstad er bosatt i Steinkjer og jobber som lektor ved Steinkjer videregående skole.


== Personlige rekorder ==


== Medaljer i norske mesterskap ==


== Referanser ==


== Eksterne lenker ==
(en) Henrik Sandstad – World Athletics 
Offisielt nettsted
Aitolahti

Aitolahti er en tidligere kommune i landskapet Birkaland i Finland. Kommunen hadde 1 888 innbyggere i 1963, og arealet var 66 km². Aitolahti var en finskspråklig kommune.
I 1966 ble Aitolahti kommune slått sammen med byen Tammerfors.


== Befolkningsutviklingen ==


== Referanser ==
Teisko

Teisko er en tidligere kommune i landskapet Birkaland i Finland. Kommunen hadde 2 937 innbyggere i 1970, og arealet var 338 km². Teisko var en finskspråklig kommune.
I 1972 ble Teisko kommune oppløst og delt mellom Tammerfors og Kuru. Etter at Kuru ble slått sammen med Ylöjärvi i 2009, ligger nå den den del av Teisko som havnet i Kuru i Ylöjärvi kommune.
Kalevi Viskari

Kalevi «Viski» Viskari (født 15. juni 1928 i Svetogorsk, død 13. november 2018 i Vanda) var en finsk turner. Han representerte turnforeningene Elannon Isku og Helsingin Voimistelijat.
Han var med på det finske laget som fikk sølv i lagkonkurransen ved VM i 1950, bak Sveits.Han deltok også ved OL i 1952. Her fikk det finske laget bronse i lagkonkurransen. Individuelt fikk han 11.-plass i svingstang og 19.-plass i hopp som beste resultater individuelt. I tolvkamp kom han på 38.-plass.
På nasjonalt nivå har han ett finsk mesterskap: i 1953. I 1955 ble han nordisk mester både individuelt og i lagkonkurransen.
Etter at han la opp som aktiv var Viskari også landslagstrener for både Finland og Norge. Han konkurrerte også i veteranklasser i stuping, og fikk medaljer både i EM, nordisk mesterskap og finsk landsmesterskap.


== Referanser ==


== Eksterne lenker ==
(en) Kalevi Viskari – Olympics.com 
(en) Kalevi Viskari – Olympic.org 
(en) Kalevi Viskari – Olympedia 
(en) Kalevi Viskari – Sports-Reference (OL-resultater – arkivert)
Pohjaslahti

Pohjaslahti er en tidligere kommune i landskapet Birkaland i Finland. Kommunen hadde 1 114 innbyggere i 1970, og arealet var 175 km². Pohjaslahti var en finskspråklig kommune.
I 1973 ble Pohjaslahti kommune oppløst og delt mellom Vilppula og Virdois. Den delen som havnet i Vilppula, ligger nå i Mänttä-Vilppula.
Tandberg E20

Tandberg E20 er en videotelefon produsert av det norske selskapet Tandberg Telecom.
E20 kom i salg i fjerde kvartal 2008, og er ment som en erstatning til tradisjonelle kontortelefoner. Enheten har 10,6-tommers LCD-skjerm, fem megapikslers kamera, lydvalitet på linje med CD og bildekvalitet på linje med DVD.E20 er en standardbasert SIP-enhet. Den støtter MPEG-4 AAC-LD for lyd, mens støttede videostandarder er H.264, H.263+ og H.263.Tandberg E20 ble kåret til «Årets personlige produkt» av bladet Kapital i 2009.


== Referanser ==
Anne Irene Myhr

Anne Irene Myhr (født 24. april 1963 på Sparbu i Nord-Trøndelag) er en norsk offentlig tjenestekvinne og politiker i Senterpartiet.


== Politisk virke ==
Myhr var medlem av Steinkjer kommunestyre 1988–1999 og 2003–2007, og satt som Steinkjers varaordfører 2003–2005. Hun var medlem av Nord-Trøndelag fylkesting 2003–2010, leder i Senterpartiets fylkestingsgruppe 2005–2006 og 2007 og Nord-Trøndelags fylkesråd for utdannelse, kultur og helse 2006–2007. Hun var styreleder i Nord-Trøndelag Idrettskrets 2008–2014. Hun har vært tillitsvalgt i 4H, Norges Bygdeungdomslag og Norges Bondelag.


== Utdannelse og yrkesliv ==
Myhr er utdannet agronom fra Mære landbruksskole og landbruksøkonom fra Nord-Trøndelag distriktshøgskole, i tillegg til kurs i pedagogikk og ledelse. Myhr har vært rådgiver ved landbruksavdelingen ved Nord-Trøndelag fylkesmannsembede. Hun er ansatt som rådgiver ved Distriktssenteret i Steinkjer.


== Familie ==
Anne Irene Myhr er gift med Einar Sandlund. Deres sønn er politiker Lars Myhr Sandlund (Sp).


== Referanser ==
Karuna

Karuna er en tidligere kommune i det finske landskapet Egentliga Finland. Kommunen hadde 1 219 innbyggere i 1963. Karuna var en finskspråklig kommune.

Den 1. januar 1969 ble Karuna kommune oppløst. Hoveddelen ble slått sammen med Sagu kommune, mens halvøya Sandö (finsk: Santasaari) ble slått sammen med Kimito kommune.
Fra 2009 ligger Sandö i den nydannede Kimitoön kommune.
I Karuna stod tidligere en trekirke fra 1685. Denne ble overført til Fölisöns friluftsmuseum i 1912. Den nåværende stenkirken er tegnet av Josef Stenbäck og ble oppført i 1910.
Ulrike Tauber

Ulrike Tauber (født 16. juni 1958 i Karl-Marx-Stadt (Chemnitz)) er en tidligere butterfly- og medleysvømmer fra Øst-Tyskland, som under sommer-OL 1976 i Montréal tok gull på 400 m medley og sølv på 200 m butterfly. Hun har i tillegg én gull, to sølv og én bronse fra langbane-VM, samt to gull fra langbane-EM.
Tauber ble i 1977 kåret til Årets svømmer i verden av bladet Swimming World Magazine.


== Referanser ==


== Eksterne lenker ==
(de) Ulrike Tauber – Munzinger Sportsarchiv 
(en) Ulrike Tauber – Olympedia 
(en) Ulrike Tauber – Sports-Reference (OL-resultater – arkivert) 
(en) Ulrike Tauber – databaseOlympics.com (arkivert) 
(en) Ulrike Tauber – Swimming Hall of Fame 
(en) Ulrike Tauber – swimrankings.net
Karjala

Karjala er en tidligere kommune i det finske landskapet Egentliga Finland. Kommunen hadde 1 007 innbyggere i 1973. Karjala var en finskspråklig kommune.
Den 1. januar 1977 ble Karjala kommune slått sammen med Virmo kommune.
Kuivaniemi

Kuivaniemi er en tidligere kommune i landskapet Norra Österbotten i Finland.
Kommunen var finskspråklig. Kuivaniemi hadde 2 028 innbyggere i 2004. 
Den 1. januar 2007 ble Kuivaniemi kommune slått sammen med Ijo kommune.